Diari Oficial de la Generalitat Valenciana


Sumari del DOGV 9103, del 09-06-2021 (2021/6346)

RESOLUCIÓ de 2 de juny de 2021, del president de l'Institut Valencià de Cultura, per a la concessió de subvencions destinades a l'adquisició i reposició d'instruments durant els mesos de desembre de 2020 a novembre de 2021.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9103

Data del DOGV
:   09-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6346


Data del document
:   02-06-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de juny de 2021, del president de l'Institut Valencià de Cultura, per a la concessió de subvencions destinades a l'adquisició i reposició d'instruments durant els mesos de desembre de 2020 a novembre de 2021. [2021/6346]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 04.03.2021 del president de l'Institut Valencià de Cultura, de convocatòria de subvencions destinades a l'adquisició i reposició d'instruments musicals durant els mesos de desembre de 2020 a novembre de 2021 (DOGV 9038, 10.03.2021), i en atenció a la següent:  
  
Exposició de fets  
  
Primer. Per mitjà de la Resolució de 04.03.2021, del president de l'Institut Valencià de Cultura, es va convocar la concessió de subvencions destinades a l'adquisició i reposició d'instruments musicals durant els mesos de desembre de 2020 a novembre de 2021, d'acord amb el que preveu l'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
  
Segon. De conformitat amb el que preveu el punt resolutiu tercer, punt 1 de la convocatòria, el termini de presentació de sol·licituds era de vint dies hàbils, a comptar des de l'endemà de la publicació de la convocatòria, per la qual cosa va finalitzar el 13.04.2021, i s'han presentat cent quaranta-sis (146) sol·licituds per part de les diferents entitats musicals interessades, de la Comunitat Valenciana.  
  
Tercer. En atenció al que disposa l'article 6 de l'Ordre 8/2020, de bases reguladores, la comissió tècnica de valoració, nomenada per resolució del president de l'Institut Valencià de Cultura de data 15.04.2021, degudament constituïda i reunida en sessió plenària els dies 22 d'abril i 6 de maig de 2021, ha portat a efecte l'estudi dels expedients de sol·licitud i ha valorat els projectes, d'acord amb els criteris objectius d'atorgament continguts en l'article 43.2 de les bases reguladores, i desenvolupats en el punt resolutiu cinqué de la convocatòria, emetent l'informe d'avaluació corresponent.  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica de valoració nomenada a l'efecte, a la qual es va donar difusió a través de la pàgina web de l'Institut Valencià de Cultura (http://ivc.gva.es), i després de comprovar que les entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; a més d'aquests requisits s'han tingut en compte altres fets, al·legacions i proves adduïdes per les entitats interessades.  
  
Totes les sol·licituds d'ajuda valorades s'han presentat dins del termini establit en el punt resolutiu tercer, punt 1 de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
  
Fonaments normatius  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006 de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el títol X.  
  
Tercer. L'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020), d'ara en avant, bases reguladores.  
  
Quart. La Resolució de 04.03.2021, del president de l'Institut Valencià de Cultura, per la qual es convoca la concessió de subvencions destinades a l'adquisició i reposició d'instruments musicals durant els mesos de desembre de 2020 a novembre de 2021 (DOGV 9038, 10.07.2020), d'ara en avant, resolució de convocatòria.  
  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2.2.l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura. Per la seua banda, l'article 4.2.j disposa que correspon a la presidència la competència per a exercir aquestes funcions.  
  
Per tot això, en virtut de l'exposició de fets i fonaments normatius esmentats, vista l'acta i la proposta evacuada per la comissió tècnica de valoració, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
Primer  
Concedir subvenció a les sol·licituds de projectes per a l'adquisició i reposició d'instruments musicals, per un import total de dos-cents quinze mil euros (215.000,00 ?), segons els beneficiaris que s'especifiquen tot seguit:  
L'import global màxim d'aquestes ajudes és de dos-cents quinze mil euros (215.000, 00 ?), que es financen amb càrrec a la línia de subvenció S7274000, «Ajudes adquisició i millora instruments musicals», entitat 00058, de la secció 09, del capítol VII del pressupost de l'Institut Valencià de Cultura.  
  
Segon  
Les ajudes concedides mitjançant aquesta resolució estan acollides al règim de minimis establit en l'article 16 de l'Ordre 8/2020, de bases reguladores.  
  
Tercer  
El pagament de les subvencions queda condicionat al compliment de les obligacions assenyalades en el punt resolutiu seté de la resolució de convocatòria, entre les quals està comunicar per escrit l'acceptació segons el model de l'annex III, en un termini no superior als deu dies hàbils següents des de la publicació, i a la justificació per part dels beneficiaris, d'acord amb el punt resolutiu huité, fins a la data de 30.11.2021 assenyalada en el mateix punt resolutiu. La falta de justificació en el termini indicat determinarà la pèrdua total del dret al cobrament de la subvenció.  
  
Quart  
Donar publicitat a les ajudes concedides en compliment del que s'assenyala en l'article 18.1 de la Llei 38/2003, de 17 de novembre, general de subvencions, i en l'article 9 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana. Un fet que respon al desig de l'Institut Valencià de Cultura de posar a disposició de la ciutadania la màxima informació d'accés a la cultura.  
  
Cinqué  
Arxivar els expedients o denegar l'ajuda sol·licitada als projectes d'adquisició i reposició d'instruments musicals que es relacionen tot seguit i pels motius que s'especifiquen:  
A. No ha aconseguit la puntuació mínima de 50 punts per a poder ser proposat com a beneficiari, exigida en el punt resolutiu cinqué, punt 1 de la resolució de convocatòria, d'acord amb l'article 43.2 de les bases reguladores, segons els criteris d'atorgament de la convocatòria.  
  
B. No ha aconseguit la puntuació mínima de 35 punts en el projecte d'adquisició de l'instrument, exigida en el punt resolutiu cinqué, punt 1.a de la resolució de convocatòria, d'acord amb l'article 43.2 de les bases reguladores, segons els criteris d'atorgament de la convocatòria. En conseqüència la puntuació final en aquest apartat és zero i com a resultat, el projecte tampoc aconsegueix els 50 punts que es necessiten com a mínim per a ser proposat com a beneficiari.  
C. Presentació de la sol·licitud fora del termini establit pel punt resolutiu tres, punt 1 de la resolució de convocatòria, d'acord amb l'article 5, punt 3 de les bases reguladores.  
D. El sol·licitant no pot ser proposat com a beneficiari per contravindre el que es disposa en l'article 2, punt 2 de les bases reguladores.  
E. El sol·licitant no pot ser proposat com a beneficiari per incomplir el punt resolutiu seté, punt 7 de la resolució de convocatòria, d'acord amb l'article 3.l de les bases reguladores.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46, de la Llei reguladora de la jurisdicció contenciosa administrativa, la resolució, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el DOGV.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar des de l'endemà de la publicació en el DOGV.  
  
València, 2 de juny de 2021.- El president de l'Institut Valencià de Cultura: Vicent Marzà i Ibáñez.